Aleksandr Askochenskiy
Aleksandr Nikolayevich Askochenskiy (1898-yil 5-sentyabr, Verxniy Lomovsk qishlogʻi, Voronej guberniyasi, Rossiya imperiyasi – 1973-yil 5-mart, Moskva, RSFSR) – muhandis-irrigator, Oʻzbekiston Fanlar akademiyasi akademik (1943), professor (1939), Leningrad temir yoʻl injenerlari institutini tugatgan (1925). Oʻrta Osiyo irrigatsiya va meliorativ qurilishi instituti (Sredazgiprovodxlopok) bosh muhandisi (1931—1939), Oʻzbekiston Fanlar akademiyasining vitse-prezidenti (1948—1950), soʻnggi yillarda sobiq Ittifoqda qishloq xoʻjaligi boʻyicha mas’ul lavozimlarda ishlagan. Askochenskiyning ilmiy ishlari Oʻrta Osiyo suv resurslarini oʻrganish, paxta ekiladigan rayonlarni sugʻorish va melioratsiyasi masalalariga bagʻishlangan. Katta Fargʻona kanali, Qoraqum kanalini loyihalash va qurishda qatnashgan.